இந்தியத் திருநாட்டின் 66-வது சுதந் திரத் திருநாளில் காஷ்மீர் முதல் கன்னியா குமரி வரை விரிந்து பரந்த நமது நாட்டின் உற்சாகத்தோடும், மகிழ்ச்சியோடும் மார்க் சிஸ்ட் கம்யூனிஸ்ட் கட்சி, தன்னையும் இணைத்துக் கொள்கிறது என கட்சியின் மாநிலச் செயலாளர் ஜி.ராமகிருஷ்ணன் கூறியுள்ளார். விடுதலைப் போரில், உயிரை அர்ப்பணம் செய்த எண்ணற்ற தியாகிக ளுக்கும், உழைத்த வீரர்களுக்கும், வீராங்க னைகளுக்கும் வீர வணக்கத்தையும் மார்க்சிஸ்ட் கட்சி தெரிவித்துக் கொள் கிறது என குறிப்பிட்டுள்ளார். 

 சுதந்திர தினத்தையொட்டி அவர் விடுத்துள்ள வாழ்த்துச் செய்தி வருமாறு:- 

 நாட்டு விடுதலையோடு, பசி - பட்டினி - வேலையின்மை - கல்வியின் மை - சாதிய, பாலின ஒடுக்குமுறை போன்ற கொடுமைகளிலிருந்தும் விடுத லை கிடைக்கும் என்ற கனவு கோடானு கோடி மக்களுக்கு இருந்தது. 65 ஆண்டு கள் உருண்டோடிவிட்ட நிலையில், கனவு நனவானதா என்கிற கணக்கு பார்த்தால், பெரும்பான்மை மக்கள் துன்பத்தில் உழல் கிற நிலைதான் விடையாக முன்னுக்கு வருகிறது. நாடு ஓரளவுக்கு முன்னேறி யிருக்கிறது. ஆனால் முன்னேற்றத்தின் பலன், பெரும் பகுதி மக்களின் வாழ்க்கை சிக்கல்களைத் தீர்க்க உதவவில்லை. ஆட்சியாளர்களின் கொள்கைகள், அவர் கள் தேர்வு செய்த பொருளாதாரப் பாதை, குறிப்பாக நவீன தாராளமயப் பாதை, அதிகமான டாலர் கோடீஸ்வரர்களையே உருவாக்கியிருக்கிறது. அதாவது, ஒளிரும் இந்தியா ஒரு புறம், உழலும் இந்தியா மறு புறம் என்பதுதான் நிலை. விடுதலைப் போராளிகளின் கனவுகள் தவிடு பொடி யாக்கப்பட்டுள்ளன. கொடும் விலைவாசி உயர்வும், மெகா ஊழல்களும் வாடிக்கை யாகிவிட்டன. கறுப்புப் பணம் கொழிக்கி றது. விவசாயம், நெசவு உள்ளிட்ட தொழில் கள் நசிந்து கொண்டு வருகின்றன. மோச டியான வறுமைக்கோடு போடப்பட்டு, உணவுப் பாதுகாப்பு வளையத்திலிருந்து, நகர்ப்புற கிராமப்புற ஏழைகள் சுமார் 50 சத விகிதம் பேர் விலக்கி வைக்கப்பட்டுள்ள னர். உழைப்புச் சுரண்டல் அதிகரித்து, கோடிக்கணக்கான தொழிலாளர்கள், வாழ்க்கை நடத்த வழியின்றி தவித்துக் கொண்டுள்ளனர். இன்றைய மத்திய-மாநில அரசுகளின் நவீன தாராளமயக் கொள்கைகளின் காரணமாக, தொழிற்சங்க உரிமைகள் நசுக்கப்படுகின்றன. பெண் கள், குழந்தைகளின் மீதான வன்முறையும், சாதிய வன்கொடுமைகளும் உச்சகட்டத் தில் இருக்கின்றன. மாற்றுத் திறனாளிகள், திருநங்கையர் உரிமைகள் மறுக்கப்படு கின்றன. 

 தாராளமயக் கொள்கைகள் காரணமாக, பன்னாட்டுக் கம்பெனிகள், பல்வேறு துறைகளை சீரழித்தது போதாதென்று, சில் லரை வர்த்தகத் துறையின் கதவுகளை முழுமையாகத் திறக்கவும் நிர்ப்பந்தித்துக் கொண்டுள்ளன. உயர் கல்வியில் அந்நியப் பல்கலைக் கழகங்கள் கொல்லைப்புறமாக நுழைய ஏற்பாடு நடக்கிறது. அமெரிக்க ஏகாதிபத்தியத்துடன் கேந்திரமான கூட்டு என்பது, இந்தியாவின் இறையாண்மைக் கும் கேடு விளைவிப்பதாக இருக்கிறது என்பதை நடப்பு நிகழ்வுகள் நிரூபித்துக் கொண்டிருக்கின்றன. ஏகாதிபத்திய எதிர்ப்புணர்வை இன்றைக்கும் தொடர்ந்து முன்னெடுத்துச் செல்ல வேண்டியிருக் கிறது. 

 இருபெரும் முதலாளித்துவ அணிக ளான, காங்கிரஸ் தலைமையிலான ஆளும் ஐக்கிய முற்போக்கு கூட்டணி மற்றும் பாஜக தலைமையிலான தேசிய ஜனநாயக கூட்டணிக்கு மாற்றான இடதுசாரி ஜனநா யகக் கொள்கைகளை முன்னை விட தீவிர மாகக் கொண்டு செல்ல வேண்டியிருக்கி றது. உண்மையான மாற்றாக இடதுசாரிகள் இருக்கிறார்கள் என்பதை மக்களிடமி ருந்து மறைக்கும் அரசியலை, கார்ப்பரேட் ஊடகங்கள் செவ்வனே செய்து கொண்டி ருக்கின்றன. அனைத்து பிற்போக்கு சக்திகளும் ஒன்றுசேர்ந்து, மேற்கு வங்கம், கேரளா, திரிபுரா போன்ற வலுவான இடது சாரி தளங்களை பலவீனப்படுத்தும் முயற்சிகளில் இறங்கியுள்ளன. இடதுசாரி அரசியல் வலுப்படும் போது தான், மக்களின் உரிமைகள் பாதுகாக்கப்படும்.  

 கூட்டுச்சேரா கொள்கை, மதச்சார்பின் மை, தேசத்தின் இறையாண்மை மற்றும் பன்முகப் பண்பாட்டுக் கூறுகளை பலப் படுத்தவும், ஜனநாயக உரிமைகளுக்கு எதிரான தாக்குதலை முறியடிக்கவும், சமூக நீதி, தீண்டாமை ஒழிப்பு, பாலின சமத்துவம் போன்ற உயரிய கோட்பாடு களை உயர்த்திப்பிடிக்கவும், முற்போக்கு மற்றும் ஜனநாயக சக்திகள் தொடர்ந்து போராட வேண்டியுள்ளது. ஏழை உழைப் பாளி மக்களின் ஒரு பகுதியினரை இன் னொரு பகுதியினருக்கு எதிராகத் தூண்டி விடும் அடையாள அரசியலுக்கு இரை யாகி விடக்கூடாது. அநீதிக்கு ஆளாகும் அனைத்துப்பகுதி மக்களின் ஒற்றுமை யின் அடிப்படையில் நடைபெறும் போராட் டமே அனைவருக்கும் விடுதலை அளிக் கும் என்று மார்க்சிஸ்ட் கட்சி உறுதிப்பட சுட்டிக்காட்டுகிறது. முழுமையான மனித குல விடுதலை இந்தச் சுரண்டல் சமூக அமைப்புக்குள் ஒரு போதும் கிடைக்காது. சோஷலிசமே மனித குலத்தின் ஒளிமய மான எதிர்காலம் என்கிற உணர்வு, உல கெங்கும் மீண்டும் எழுந்து கொண்டி ருக்கிறது.  

 இந்த சுதந்திர நன்னாளில், அனைத் துப் பகுதி மக்களையும் ஒடுக்குமுறையி லிருந்தும், சுரண்டலிலிருந்தும் பாதுகாக்க மார்க்சிஸ்ட் கம்யூனிஸ்ட் கட்சி உறுதி ஏற்கிறது. 66-வது சுதந்திர தின நன்னா ளில், மார்க்சிஸ்ட் கட்சி தமிழக மக்களுக்கு சுதந்திர தின நல்வாழ்த்துக்களை தெரி வித்துக் கொள்கிறது.